****

**CRNA GORA**

**GLAVNI GRAD-PODGORICA**

**S K U P Š T I N A**

**ODBOR ZA IZBOR I IMENOVANJA**

Broj: 02-016/23 - 991

Podgorica, 29. septembar 2023. godine

Na osnovu člana 35a stav 1 Odluke o osnivanju Društva sa ograničenom odgovornošću Lokalni javni emiter “Radio televizija Podgorica” (“Sl. list Crne Gore – opštinski propisi”, broj 9/20 i 37/23), Odbor za izbor i imenovanja Skupštine Glavnog grada – Podgorice, objavljuje -

**PONOVNI JAVNI POZIV**

**za predlaganje kandidata za članove**

**Savjeta Društva sa ograničenom odgovornošću Lokalni javni emiter “Radio televizija Podgorica”**

**1.** Savjet Društva sa ograničenom odgovornošću Lokalni javni emiter “Radio televizija Podgorica” (u daljem tekstu: Savjet), ima pet članova.

Članovi Savjeta mogu biti iz reda afirmisanih stručnjaka iz oblasti koje su relevantne za obavljanje djelatnosti Društva (novinarstvo, umjetnost, kultura, audiovizuelna medijska djelatnost, sociologija, istorija, pravo, ekonomiju i dr.), koji je državljanin Crne Gore, ima prebivalište u Podgorici, najmanje VII1 nivo kvalifikavije obrazovanja i najmanje deset godina radnog iskustva u VII1 nivo kvalifikacije obrazovanja, u oblasti relevantnoj za obavljanje djelatnosti Društva.

**2**. Za člana Savjeta ne mogu biti birani:

- poslanici i odbornici, za vrijeme obavljanja obavljanja funkcije i najmanje tri godine od prestanka funkcije;

- članovi Vlade Crne Gore, predsjednik države, predsjednik ili zamjenik predsjednika jedinice lokalne samouprave ili zamjenik predsjednika lokalne samouprave, u toku trajanja mandata i najmanje tri godine od prestanka funkcije;

- lica koja bira, imenuje ili postavlja Predsjednik Crne Gore, Skupštine Crne Gore i Vlada;

- zaposleni u Društvu;

-funkcioneri političkih stranaka (predsjednici stranaka, članovi predsjedništva, njihovi zamjenici, članovi izvršnih i glavnih odbora, kao i drugi stranački funkcioneri), za vrijeme obavljanja funkcije i najmanje tri godine po prestanku funkcije;

- lica koja, kao vlasnici udjela, akcionari, članovi organa upravljanja, članovi nadzornih organa, zaposleni ili lica koja su radno angažovana po drugom osnovu, lica pod ugovorom i / ili lica koja imaju pravni interes u pravnim licima, koja se bave djelatnošću pružanja AVM usluga, usluga pristupa i korišćenje platformi za razmjenu video zapisa, distribucije linearnih AVM usluga, kao i proizvodnjom audiovizuelnih sadržaja, oglašavanjem ili elektronskim komunikacijama;

- lica koja su bila kandidati za predsjednika države ili u sastavu izborne liste za poslanike i odbornike, najmanje tri godine od podnošenja kandidature ili izborne liste;

- lica koja su pravosnažno osuđena za krivično djelo protiv službene dužnosti, krivično djelo korupcije, prevare, krađe ili drugo krivično djelo koje ga čini nedostojnim za obavljanje javne funkcije, bez obzira na izrečenu sankciju, zloupotrebe službenog položaja, korupcije, prevare ili krađe, bez obzira na izrečenu kaznu, ili su pravosnažno osuđena za neko drugo krivično djelo na kaznu zatvora u trajanju dužem od šest mjeseci, u periodu dok traju posljedice osude i

- lica koja su bračni, vanbračni drugovi i životni partneri lica istog pola navedenih u tačkama od 1 do 6 ili se sa njima nalaze u krvnom srodstvu u pravoj pobočnoj liniji do drugog stepena srodstva ili srodstva po tazbini do prvog stepena srodstva, usvojilac ili usvojenik, član zajedničkog domaćinstva.

Ograničenja iz stava 1 tačka 9 ne odnose se na lica povezana sa zaposlenima koji nemaju posebna ovlašćenja u pravnim licima koja se bave pružanjem AVM usluga, usluga pristupa i korišćenja platformu za razmjenu video zapisa, distribuciju linearnih AVM usluga, kao i proizvodnjom audiovizuelnih sadržaja, oglašavanjem ili elektronskim komunikacijama;

Član Savjeta ne može da bude Osnivač, član organa upravljanja, ovlašćeno lice, akcionar sa pravom glasa ili vlasnik udjela u pravnom licu koje je pružalac AVM usluga , usluga platform za razmjenu video zapisa ili usluga distribucije linearnih AVM usluga, kao ni pravnom licu koje se bavi proizvodnjom audiovizuelnih sadržaja, oglašavanjem, elektronskim komunikacijama, u roku od godinu dana od dana prestanka mandata.

**3**. Po jednog kandidata za imenovanje člana predlažu ovlašćeni predlagači, i to:

- Univerzitet Crne Gore;

- udruženje poslodavaca koja su zastupljena u socijalnom Savjetu;

- nevladine organizacije iz oblasti kulture i medija ili iz oblasti zaštite ljudskih prava i sloboda;

Lice koje je predloženo za člana Savjeta ne mora biti iz reda ovlašćenih predlagača.

Predlagači mogu zajedno ili odvojeno predložiti po jednog kandidata za člana Savjeta.

Kandidate za članove Savjeta predlažu organi upravljanja pravnih lica u skladu sa njihovim statutima.

**4**. Predlog kandidata za člana Savjeta podnosi se na propisanom obrascu i sadrži: ime i prezime, adresu i kratku biografiju predloženog kandidata i mora biti potpisan i ovjeren od strane ovlašćenog predlagača, odnosno ovlašćenih predlagača.

Uz predlog za imenovanje člana Savjeta obavezno se dostavlja:

- dokaz da je predloženi kandidat državljanin Crne Gore i da ima prebivalište u Podgorici;

- dokaz o nivou kvalifikacije obrazovanja predloženog kandidata;

- dokaz o radnom iskustvu;

- izjavu predloženog kandidata o prihvatanju kandidature i da ne postoje smetnje za imenovanje iz tačke 2 ovog poziva.

- pisani predlog vizije rada i razvoja Društva.

Pisani predlog koji nije u skladu sa navedenim neće se razmatrati.

Nevladine organizacije kao predlagači dužne su da pored predloga iz tačke 4 ovog poziva da dostave i:

- dokaz o upisu u registar nevladinih organizacija kod nadležnog organa državne uprave;

- osnivački akt i statut, u tekstu koji se nalazi kod nadležnog organa državne uprave;

- izještaj o radu i finansijski izvještaj za prethodne tri godine;

- ovjerenu izjavu ovlašćenog lica da nevladina organizacija ispunjava uslove sledeće uslove:

- da u osnivačkom aktu i statutu ima kao osnovne ciljeve i zadatke djelovanja pitanja iz oblasti kulture i medija ili iz oblasti zaštite ljudskih prava i sloboda;

- dokaz da se u prethodne tri godine prije objavljivanja javnog poziva kontinuirano bavila ovim pitanjima.

Ista nevladina organizacija može predložiti jednog kandidata za člana Savjeta.

**5.** Ukoliko predlagači iz određene kategorije iz tačke 3 alineja 3 Javnog poziva, podnesu više odvojenih akata o imenovanju, razmatraće se samo onaj koji ima podršku najvećeg broja ovlašćenih predlagača koji su ispunili uslove utvrđene Javnim pozivom i Odlukom.

**-** U slučaju da dva ili više kandidata imaju isti broj ovlašćenih predlagača, u predlog liste uvrstiće se kandidat koji ima duže radno iskustvo, u potrebnom nivou kvalifikacije obrazovanja, iz oblasti relevantne za obavljanje djelatnosti Društva.

**-** U slučaju da dva ili više kandidata imaju isti broj ovlašćenih predlagača, i isti broj godina radnog iskustva u potrebnom nivou kvalifikacije obrazovanja radno tijelo većinom glasova donosi odluku o kandidatu koji će biti uvršten u predlog liste za imenovanje Savjeta.

Ako predlagači iz tačke 3 alineja 3 podnesu odvojene predloge, nadležno radno tijelo u predlog liste uvrstiće kandidata na osnovu sledećih kriterijuma:

- biografije i iskustva u: zaštiti slobode i medija i izražavanja, poštovanju demokratskih načela i vladavine prava, izgradnji i unapređenju građanskog društva, poštovanja vrijednosti multikulturalizma i socijalne različitosti, razvoja civilnog društva, odbrani ljudskih prava i sloboda, promociji kulture, nauke i umjetnosti;

- intervju na osnovu kojeg se može utvrditi da kandidat posjeduje relevantna znanja o vrijednostima i značaju javnih emitera za razvoj demokratskog društva, međunarodnim standardima iz oblasti javne radiodifuzije, evropskim načelima slobode izražavanja, kao i vizije razvoja Društva u kontekstu digitalnog društva i lične inovativnosti i doprinosa koji može pružiti u ostvarivanju misije Društva i

- pisanog predloga vizije rada i razvoja Društva.

**6.** Predlozi za kandidate za članove Savjeta Društva podnose se neposredno na pisarnici Skupštine Glavnog grada ili putem pošte na adresu Skupština Glavnog grada - Odbor za izbor i imenovanja, Ulica Njegoševa br.20 Podgorica, u roku od 30 dana od dana objavljivanja javnog poziva.

Ponovni javni poziv će se objaviti u “Službenom listu Crne Gore-Opštinski propisi”, na web sajtu Glavnog grada www.podgorica.me i u Dnevnom listu “Dan”.

Obrazac za podnošenje predloga za imenovanje člana Savjeta objaviće se uz Ponovni javni poziv na web sajtu Glavnog grada.

**7.** Rok za podnošenje predloga za imenovanje člana Savjeta teče od dana objavljivanja poziva u Dnevnom listu “Dan”.

**8.** Odbor za izbor i imenovanja će u roku od osam dana od dana isteka roka za podnošenje predloga objaviti listu blagovremenih i potpunih predloga kandidata za članove Savjeta na način na koji je objavljen ponovni javni poziv.

**NAPOMENA**: Bliže infomacije u vezi sa javnim pozivom mogu se dobiti u Službi Skupštine, tel. 665-022 i 482 - 051.

**PREDSJEDNIK ODBORA,**

**mr Vasilije Čarapić s. r**